**ชื่อเรื่อง** **ปัจจัยที่มีความสัมพันธ์กับพฤติกรรมสุขภาพการออกกำลังกายของอาสาสมัครสาธารณสุข**

 **ตำบลมะอึ**

**ผู้วิจัย นางจันทร์เพ็ญ โกมาลย์**

**บทคัดย่อ**

 การวิจัยเรื่อง ปัจจัยที่มีความสัมพันธ์กับพฤติกรรมสุขภาพการออกกำลังกายของ อาสาสมัครสาธารณสุข มีวัตถุประสงค์เพื่อ เพื่อศึกษาพฤติกรรมสุขภาพ และ ศึกษาปัจจัยที่มีความสัมพันธ์กับพฤติกรรมสุขภาพของอาสาสมัครสาธารณสุขประจำหมู่บ้าน ในเขตรับผิดชอบของโรงพยาบาลส่งเสริมสุขภาพตำบลมะอึ อำเภอธวัชบุรี จังหวัดร้อยเอ็ด กลุ่มตัวอย่าง คือ อาสาสมัครสาธารณสุข(อสม.)ในเขตตำบลมะอึโดยการสุ่มตัวอย่างแบบง่าย (Simple random sampling) จำนวน 84 คน เครื่องมือที่ใช้ในการวิจัย เป็นแบบสอบถามประกอบด้วย 4 ส่วนคือ ส่วนข้อมูลทั่วไป ส่วนความรู้เรื่องการออกกำลังกาย,ทัศนคติต่อพฤติกรรมการออกกำลังกายและพฤติกรรมการออกกำลังกาย เก็บรวบรวมข้อมูลโดยการสัมภาษณ์กลุ่มตัวอย่าง ระหว่างวันที่ มิถุนายน  - กรกฎาคม  2557 วิเคราะห์ข้อมูลโดยใช้สถิติพรรณนาได้แก่ ร้อยละ ค่าเฉลี่ย ส่วนเบี่ยงเบนมาตรฐาน และสถิติวิเคราะห์ได้แก่ ไคสแควร์ (Chi Squar) ผลการวิจัยมีดังต่อไปนี้

 กลุ่มตัวอย่าง เป็นเพศหญิงมากกว่าเพศชาย คือ ร้อยละ 61.9 มีอายุระหว่าง 40-49 ปีมากที่สุด ร้อยละ 40.5 ส่วนใหญ่อยู่ในสถานภาพสมรส ร้อยละ 82.1 ประถมศึกษา เป็นระดับการศึกษาที่มากที่สุด ร้อยละ 65.5 อาชีพเกษตรกรรม การทำนา ทำสวน ทำไร่และการเลี้ยงสัตว์ เป็นอาชีพที่ที่มากที่สุดในการวิจัยนี้ ร้อยละ 69.0 รายได้เฉลี่ยของกลุ่มตัวอย่าง อยู่ในระดับ 5000-10000 บาท ร้อยละ 46.4 มีญาติสายตรงมากที่สุด ร้อยละ 60.7 และเป็นสมาชิกชมรมออกกำลังกาย ร้อยละ 52.4 จากพฤติกรรมการออกกำลังกายของกลุ่มตัวอย่าง มีความรู้เรื่องการออกกำลังกายระดับสูง ร้อยละ 83.3 มีทัศนคติต่อพฤติกรรมออกกำลังกายร้อยละ 75.0 และมีพฤติกรรมการออกกำลังกาย ระดับปานกลางร้อยละ 64.3

 ผลการศึกษาพบว่า อาชีพ การเป็นสมาชิกชมรมต่างๆ และทัศนคติ มีความสัมพันธ์กับการออกกำลังกายของอาสาสมัครสาธารณสุขอย่างมีนัยสำคัญทางสถิติ ส่วน อายุ,รายได้,เพศ,สถานภาพ,การศึกษา,ความรู้ ไม่มีความสัมพันธ์กับการออกกำลังกาย